Site-urile online specializate de vânzare a hainelor second hand au devenit foarte populare, atât în România, cât și în mai multe state europene. Doar că așa cum se întâmplă și pe site-urile clasice de anunțuri au apărut și foarte mulți escroci.
O tânără de 14 ani din Austria, mai exact din zona din Carinthia, a căzut victimă unei astfel de înșelătorii, relatează publicația Krone.at.
Adolescenta a vrut să facă bani din vânzarea mai multor articole vestimentare. Astfel ca a început să le pună pe o platformă de vânzare pe internet. Părea să aibă succes - cel puțin așa credea fata: pentru că o presupusă parte interesată de hainele puse la vânzare de ea a contactat-o.
Escrocul i-a trimis un cod QR, motivând că trebuie scanat pentru ca transferul să poată fi efectuat „mai ușor”.
Dornică să câștige niște bani din hainele care nu îi mai trebuiau, tânăra a scanat codul și a fost, în cele din urmă, redirecționată către ceea ce la prima vedere părea un site bancar de renume.
Acolo i se cereau detaliile contului mamei sale pentru a procesa transferul de bani. Spre dezamăgirea ei, însă, a primit mesaje de eroare de fiecare dată de mai multe ori. Nu a bănuit niciodată că ar fi putut fi înșelătorie, ci doar a anunțat escrocul că există o eroare în site.
Debitarea unei sume de bani din conturile mamei a fost observată a doua zi, atunci cât fata a scos rapid hainele puse la vânzare pe platforma online, scrie Stiri Diaspora. Era deja însă prea târziu: mama a observat a doua zi că din conturile ei a fost debitată o sumă din patru cifre. A depus plângere imediat. Acum polițiștii austrieci ar trebui să dea de urma escrocilor online, ceea ce de multe ori e o misiune foarte greu de îndeplinit.